ارخى الستاره اللى فريحنا

ارخى الستاره اللى فـريحنا اغنيه مصريه غنتها منيره المهديه تأليف يونس القاضى و تلحين زكريا احمد

تصغير

 كلمات الأغنية 
ارخى الستاره اللى فـريحنا

لحسن جيراننا تجرحنا

يا مبسوطين يا .. يا مزقططين يا ..

يا مفرفشين اوى ياحنا

يا مزقططين يا ..يا مبسوطين يا..

يا مفرفشين اوى ياحنا

.....

دلوقت انا بس اللى ارتحت

لا حد فوق ولا تحت

يعرفنى جيت ولا روحت

ولا حدش يقدر يلمحنا

يا مبسوطين يا.. مزقططين يا..

يا مفرفشين اوى اوى ياحنا

يا مزقططين يا...يا مبسوطين يا..

يا مفرفشين اوى اوى ياحنا

.....

قلبى بيطب اوى و خايفه

عندك شباك نواحى عطفه

افتح ضرفه و اقفل ضرفه

و قوم نغير مطرحنا

يا مبسوطين يا.. يا مزقططين يا..

يا مزقططين يا..يا مبسوطين يا..

يا فرحانين اوى ياحنا

.....

قعدتنا هناك دى كانت غلطه

ناولنى الكاس بدل غلطه

خد لك شفطه و ادينى شفطه

و قوم نغير مطرحنا

يا مبسوطين يا.. مزقططين يا..

يا مفرفشين اوى اوى ياحنا

يا مبسوطين يا ..مزقططين..

يا مفرفشين اوى اوى ياحنا

 لينكات برانيه 
 dailymotion
https://www.dailymotion.com/video/x2j5k3i

 مصادر 

تصنيف:اغانى باللغه المصريه
تصنيف:كلمات اغانى